CELEX: E2011J0008
Language: mt
Date: 2011-12-14 00:00:00
Title: Sentenza tal-Qorti tal- 14 ta’ Diċembru 2011 fil-Kawża E-8/11 – L-Awtorità ta' Sorveljanza tal-EFTA vs l-Islanda (Nuqqas minn Parti Kontraenti li twettaq l-obbligi tagħha – id-Direttiva 2002/49/KE li tirrigwarda l-istudju u l-amministrazzjoni tal-ħsejjes ambjentali)

27.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 291/16
            
         SENTENZA TAL-QORTI
   tal-14 ta’ Diċembru 2011
   fil-Kawża E-8/11
   L-Awtorità ta' Sorveljanza tal-EFTA vs l-Islanda
   (Nuqqas minn Parti Kontraenti li twettaq l-obbligi tagħha – id-Direttiva 2002/49/KE li tirrigwarda l-istudju u l-amministrazzjoni tal-ħsejjes ambjentali)
   2012/C 291/07
   Fil-Kawża E-8/11, l-Awtorità ta’ Sorveljanza tal-EFTA vs l-Islanda – RIKORS għal dikjarazzjoni fejn, billi l-awtoritajiet kompetenti tagħha naqsu milli jiżguraw li jagħmlu, u fejn relevanti, japprovaw mapep strateġiċi tal-ħsejjes u milli jfasslu pjanijiet ta’ azzjoni għall-istorbju fit-toroq maġġuri kollha tat-territorju tagħha li minnhom jgħaddu aktar minn sitt miljun vettura fis-sena, u milli jiżguraw li l-informazzjoni minn mapep strateġiċi tal-ħsejjes u sommarji tal-pjanijiet ta’ azzjoni kif imsemmija fl-Anness VI għad-Direttiva tintbagħat lill-Awtorità ta' Sorveljanza tal-EFTA, l-Islanda naqset milli twettaq l-obbligi tagħha skont l-Artikoli 7(1), 8(1) u 10 tal-Att imsemmi fil-punt 32g tal-Anness XX tal-Ftehim ŻEE (id-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 li tirrigwarda l-istudju u l-amministrazzjoni tal-ħsejjes ambjentali) kif stipulati fil-Ftehim ŻEE bil-Protokoll 1 tiegħu, il-Qorti ffurmata minn Carl Baudenbacher, il-President u l-Imħallef Relatur, Per Christiansen u Páll Hreinsson, Imħallfin, tat sentenza fl-14 ta’ Diċembru 2011, li d-dispożittiv tagħha hu kif ġej:
   Il-Qorti b’dan:
   
               (1)
            
            
               Tiddikjara li, billi l-awtoritajiet kompetenti tagħha fi ħdan il-limitu ta’ żmien preskritt naqsu milli jiżguraw li jagħmlu u, fejn rilevanti, japprovaw mapep strateġiċi tal-ħsejjes u milli jfasslu pjanijiet ta’ azzjoni għall-istorbju fit-toroq maġġuri kollha tat-territorju tagħha li minnhom jgħaddu aktar minn sitt miljun vettura fis-sena, u milli jiżguraw li l-informazzjoni minn mapep strateġiċi tal-ħsejjes u sommarji tal-pjanijiet ta’ azzjoni kif imsemmija fl-Anness VI tad-Direttiva ġew mibgħuta lill-Awtorità ta' Sorveljanza tal-EFTA, l-Islanda naqset milli tissodisfa l-obbligi tagħha li joħorġu mill-Artikoli 7(1), 8(1) u 10 tal-Att imsemmi fil-punt 32g tal-Anness XX tal-Ftehim ŻEE (id-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 li tirrigwarda l-istudju u l-amministrazzjoni tal-ħsejjes ambjentali) kif stipulat fil-Ftehim ŻEE bil-Protokoll 1 tiegħu.
            
         
               (2)
            
            
               Tordna lill-Islanda tħallas l-ispejjeż tal-proċeduri.